વૈદ્ય પ્રવીણ હિરપરા અને વૈદ્ય ભાવેશ જોશીનું કહેવું છે કે મનુષ્યના કપાળમાં આવેલા આજ્ઞાકેન્દ્ર પર તેલ સહિત જુદા જુદા પ્રવાહીઓની ૪૮ મિનિટ એટલે કે એક મુહૂર્ત સુધી ધાર કરીને આ સારવાર આપવામાં આવે છે. તેનાથી મનની ચંચળતા અને વિષાદ ઓછો થાય છે. મનનો વિષાદ અનેક રોગોનું કારણ બને છે. શિરોધારા મનને વિચાર શૂન્ય બનાવીને શાંતિની અનુભૂતિ કરાવે છે. આમ મનની અને તેના થકી થતી દેહની સમસ્યાઓનું નિવારણ કરવામાં શિરોધારા અકસીર છે.